पहिले पहिलेका निर्वाचनमा पनि ‘एक वाम एक ठाम’का नारा बेलाबेला आउँथे । यस्ता नाराले मतदातालाई आकर्षित पनि गर्थे । तर वाम दलहरूबीचको अहंकारले एक ठाउँमा रहन दिँदैनथ्यो । वाम विचारधारा भए पनि कुनै न कुनै खोट देखाएर तिनीहरू आपसमा मिलेर अघि बढ्न सक्दैनथे । तर यसपटक एमाले र माओवादीबीचको यो एकताको ‘प्रेरक’ को हो भन्ने खासै खुलिसकेको छैन । ‘प्रेरक तहत्व’ बारे सबैका आ–आफ्ना बुझाइ छन् । दलहरूबीचको बेमेलले बेलाबेलामा गतिहीनताको अवस्था देखिएकै हो । दलहरूबीच सहकार्य भएको भए संविधानसभाको दोस्रो निर्वाचनका लागि सर्वोच्च अदालतका प्रधानन्यायाधीश खिलराज रेग्मीलाई निर्वाचन प्रयोजनको सरकारको नेतृत्व दिनुपर्ने आवश्यकता हुने थिएन । त्यो निर्णयपछाडि पनि यस्तै ‘प्रेरणा’ को भूमिका थियो।
